Sangen er en kjærlighetssang som opprinnelig ble innspilt av Madrugada i 2001 og deretter i 2004 (men ikke utgitt). Opprinnelig hadde den form av en countrysang, og bandet kalte sangen ganske enkelt for «The Country Song», før den ble endret til «Lift Me». Sangen ble opprinnelig sunget av Madrugadas vokalist Sivert Høyem alene, altså var det bare «mannen» i sangen som fortalte i teksten. Frode Jacobsen skrev sangen, men som alle andre Madrugada-sanger ble den kreditert som «Music by Madrugada», mens Jacobsen ble kreditert for låtskrivingen.